Ο **Χοσέ Λουίς Σανμαρτίν Μάτο**, πιο γνωστός ως **Χοσελού** (γεννημένος στις 27 Μαρτίου 1990), είναι Ισπανός επαγγελματίας ποδοσφαιριστής ο οποίος αγωνίζεται για λογαριασμό της ισπανικής Ρεάλ Μαδρίτης, ως επιθετικός.

Πρώτα Χρόνια
------------

Ο Χοσελού γεννήθηκε στην Στουτγκάρδη της Γερμανίας, ενώ φοίτησε σε γερμανικό σχολείο για διάστημα τεσσάρων ετών, όταν και η οικογένειά του επέστρεψε στην Ισπανία. Έχει δύο μεγαλύτερες αδελφές.

Ποδοσφαιρική Καριέρα
--------------------

### Θέλτα

Ο Χοσελού πραγματοποίησε τις δύο πρώτες του αγωνιστικές συμμετοχές ως επαγγελματίας αγωνιζόμενος με την τοπική Θέλτα Βίγο, με τους Γαλακιανούς να βρίσκονται τότε στη δεύτερη κατηγορία, προς το τέλος της σεζόν 2008–09. Από την ηλικία των 18 ετών, κατά την ίδια περίπου περίοδο κατά την οποία και πραγματοποίησε το ντεμπούτο του με την πρώτη ομάδα του συλλόγου του Βίγο, άρχισε να αγωνίζεται με την δεύτερη ομάδα στην τρίτη κατηγορία.

Στα τέλη του καλοκαιριού του 2009, ο Χοσελού αποκτήθηκε από την Ρεάλ Μαδρίτης, με την τελευταία να τον παραχωρεί εκ νέου με την μορφή δανεικού στην προηγούμενη ομάδα του για το υπόλοιπο της σεζόν. Χρησιμοποιείτο αρκετά συχνά στη διάρκεια της σεζόν στη δεύτερη κατηγορία, αλλά πέτυχε μόλις τέσσερα τέρματα με την ομάδα να τερματίζει στην 12η θέση της τελικής κατάταξης του πρωταθλήματος.

### Ρεάλ Μαδρίτης

Ο Χοσελού ήταν ο πρώτος σκόρερ της Ρεάλ Μαδρίτης Καστίγια στη διάρκεια της σεζόν 2010–11, μαζί με τον Άλβαρο Μοράτα, ωστόσο η ομάδα απέτυχε να πάρει την άνοδο για τα πλέι-οφ. Στις 21 Μαΐου 2011, πραγματοποίησε το ντεμπούτο του με την πρώτη ομάδα του συλλόγου καθώς και το ντεμπούτο του σε αναμέτρηση της *Πριμέρα Ντιβιζιόν*, μπαίνοντας ως αλλαγή στη θέση του Καρίμ Μπενζεμά για τα τελευταία δέκα λεπτά μιας εντός έδρας αναμέτρησης απέναντι στην ΟΝ Αλμερία: σκόραρε λίγο μετά την είσοδό του στον αγωνιστικό χώρο έπειτα από ασίστ του Κριστιάνο Ρονάλντο, ανεβάζοντας τον πήχη του σκορ στο 8–1 για τους γηπεδούχους.

Στις 20 Δεκεμβρίου 2011, για την δεύτερή του εμφάνιση με την πρώτη ομάδα, ο Χοσελού αντικατέστησε τον Μπενζεμά στο 77ο λεπτό μιας εντός έδρας αναμέτρησης απέναντι στην ΣΝ Πονφεραντίνα, για το Copa del Rey εκείνης της σεζόν. Πέτυχε το 4–1 δύο λεπτά αργότερα, σε μια αναμέτρηση η οποία έληξε με σκορ 5–1 υπέρ των Μαδριλένων.

Για την δεύτερη σεζόν του με την Καστίγια, ο Χοσελού αποτέλεσε βασικό στέλεχος της ομάδας του Αλμπέρτο Τορίλ, ενώ ολοκλήρωσε την σεζόν με συνολικά 26 τέρματα (19 στη κανονική σεζόν και επτά στα πλέι-οφ) κάτι που τον κατέστησε ως τον πρώτο σκόρερ της διοργάνωσης, καθώς η ομάδα του πήρε την άνοδο για την δεύτερη κατηγορία μετά από διάστημα πέντε ετών, αυτή την φορά ως πρωταθλήτρια. Ως αποτέλεσμα των επιδόσεών του αυτών, κατάφερε να τραβήξει το ενδιαφέρον αρκετών ευρωπαϊκών συλλόγων.

### Χόφενχαϊμ

Στις 8 Αυγούστου 2012, ο Χοσελού υπέγραψε συμβόλαιο διάρκειας τεσσάρων ετών με την Χόφενχαϊμ 1899 έναντι αδιευκρίνιστου ποσού. Πραγματοποίησε το ντεμπούτο του στην Μπουντεσλίγκα στις 16 Σεπτεμβρίου, αγωνιζόμενος για 30 λεπτά σε μια εκτός έδρας ήττα της ομάδας του με σκορ 3–5 απέναντι στην ΣΚ Φράιμπουργκ, και πέτυχε το πρώτο του τέρμα με την νέα του ομάδα δέκα ημέρες αργότερα, συμβάλλοντας στη νίκη της με σκορ 3–0 επί της ΦφΜ Στουτγκάρδης.

### Αννόβερο 96

Στις 9 Ιουνίου 2014, ο Χοσελού μεταγράφηκε στην Αννόβερο 96, βάζοντας την υπογραφή του σε συμβόλαιο τετραετούς διάρκειας.

Διακρίσεις
----------

### Σύλλογος

Ρεάλ Μαδρίτης Καστίγια
* Σεγούντα Ντιβιζιόν Β΄: 2011–12

Στατιστικά Συλλόγου
-------------------

*Τελευταία ενημέρωση: 27 Μαρτίου 2014*

| Σύλλογος | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Συμμ | Γκολ | Συμμ | Γκολ | Συμμ | Γκολ | Συμμ | Γκολ |
| Θέλτα Β΄ | 2008–09 | 21 | 3 | — | — | 21 | 3 |
| Σύνολο | 21 | 3 | — | — | 21 | 3 |
| Θέλτα | 2008–09 | 2 | 0 | 0 | 0 | — | 2 | 0 |
| 2009–10 | 24 | 4 | 4 | 0 | — | 28 | 4 |
| Σύνολο | 26 | 4 | 4 | 0 | — | 30 | 4 |
| Ρεάλ Μαδρίτης Β΄ | 2010–11 | 36 | 14 | — | — | 36 | 14 |
| 2011–12 | 36 | 26 | — | — | 36 | 26 |
| Σύνολο | 72 | 40 | — | — | 72 | 40 |
| Ρεάλ Μαδρίτης | 2010–11 | 1 | 1 | 0 | 0 | 0 | 0 | 1 | 1 |
| 2011–12 | 0 | 0 | 1 | 1 | 0 | 0 | 1 | 1 |
| Σύνολο | 1 | 1 | 1 | 1 | 0 | 0 | 2 | 2 |
| Χόφενχαϊμ 1899 | 2012–13 | 25 | 5 | 0 | 0 | — | 25 | 5 |
| Σύνολο | 25 | 5 | 0 | 0 | — | 25 | 5 |
| Άιντραχτ Φραγκφούρτης | 2013–14 | 24 | 9 | 2 | 4 | 7 | 1 | 33 | 14 |
| Σύνολο | 24 | 9 | 2 | 4 | 7 | 1 | 33 | 14 |
| Αννόβερο 96 | 2014-15 | 27 | 8 | 2 | 2 | 0 | 0 | 27 | 10 |
| Σύνολο | 27 | 8 | 2 | 2 | 0 | 0 | 27 | 10 |
| Σύνολα Καριέρας | 189 | 68 | 9 | 7 | 7 | 1 | 203 | 76 |

Παραπομπές
----------

1. ↑  «Joselu: "Somos el mejor equipo de la segunda vuelta"» [Joselu: "We're the best team of the second round] (στα Ισπανικά). Real Madrid. 1 Φεβρουαρίου 2011. Αρχειοθετήθηκε από το πρωτότυπο στις 8 Οκτωβρίου 2012. Ανακτήθηκε στις 29 Σεπτεμβρίου 2012.
2. ↑  «El Real Madrid ficha y cede a Joselu al Celta de Vigo» [Real Madrid buys from and loans Joselu to Celta de Vigo] (στα Ισπανικά). El País. 31 Αυγούστου 2009. Ανακτήθηκε στις 29 Σεπτεμβρίου 2012.
3. ↑  «Ronaldo breaks record in rout». ESPN Soccernet. 21 Μαΐου 2011. Αρχειοθετήθηκε από το πρωτότυπο στις 24 Μαΐου 2011. Ανακτήθηκε στις 29 Σεπτεμβρίου 2012.
4. ↑  «El Madrid ficha hacia octavos» [Madrid signs to last-16] (στα Ισπανικά). Marca. 20 Δεκεμβρίου 2011. Ανακτήθηκε στις 29 Σεπτεμβρίου 2012.
5. ↑  «El West Ham viene a por Joselu, joya del Castilla» [West Ham comes for Joselu, Castilla's gem] (στα Ισπανικά). Diario AS. 17 Ιουνίου 2012. Ανακτήθηκε στις 29 Σεπτεμβρίου 2012.
6. ↑  «Joselu joins TSG 1899 Hoffenheim». TSG 1899 Hoffenheim. 8 Αυγούστου 2012. Αρχειοθετήθηκε από το πρωτότυπο στις 12 Αυγούστου 2012. Ανακτήθηκε στις 29 Σεπτεμβρίου 2012.
7. ↑  «SC Freiburg 5–3 TSG Hoffenheim». ESPN Soccernet. 16 Σεπτεμβρίου 2012. Ανακτήθηκε στις 20 Μαΐου 2013.
8. ↑  «VfB Stuttgart 0–3 TSG Hoffenheim». ESPN Soccernet. 26 Σεπτεμβρίου 2012. Ανακτήθηκε στις 20 Μαΐου 2013.
9. ↑  «Hannover 96 verpflichtet Joselu» (στα Γερμανικά). Hannover 96. 9 Ιουνίου 2014. Αρχειοθετήθηκε από το πρωτότυπο στις 26 Ιουνίου 2015. Ανακτήθηκε στις 9 Ιουνίου 2014.
10. ↑  «Joselu». Soccerway. Ανακτήθηκε στις 29 Ιανουαρίου 2014.

Εξωτερικοί Σύνδεσμοι
--------------------

* Επίσημο προφίλ από την Ρεάλ Μαδρίτης
* Προφίλ από το BDFutbol
* Προφίλ από το Futbolme (Ισπανικά)